טריטוריית אריזונה (ארצות הברית)

טריטוריית אריזונה הייתה טריטוריה מאורגנת מאוגדת של ארצות הברית שהתקיימה בין 1863 ל-1912.

היסטוריה
בעקבות היווצרה של טריטוריית אריזונה בחלקה הדרומי של טריטוריית ניו מקסיקו ב-1861 (לאחר פרוץ מלחמת האזרחים) וקבלתה לקונפדרציה בפברואר 1862, עברה במרץ של אותה השנה בבית הנבחרים של ארצות הברית הצעת חוק ליצירת טריטוריית אריזונה של ארצות הברית. גבולה של הטריטוריה המוצעת היה שונה במכוון מזה של טריטוריית אריזונה הקיימת וזאת על מנת שלא להכיר בה דה פקטו. ההצעה עברה בסנאט בפברואר 1863 ונחתמה ב-24 בפברואר על ידי הנשיא לינקולן. בשעת היווצרה של הטריטוריה הייתה נתונה הבירה המוצעת טוסון בשליטת הקונפדרציה ולכן שימשה פרסקוט כבירה הזמנית. ב-1867 לאחר סיום המלחמה עברה הבירה לטוסון, וב-1889 עברה היא שוב לפיניקס. לאחר שאריזונה הפכה לשטח נפרד ב -24 בפברואר 1863, מחפשי זהב מניו אינגלנד הגיעו לאריזונה והקימו את העיר פרסקוט. כאשר התגלה הכסף בטומבסטון, אריזונה, בשנת 1877, הגיעו כמעט 7,000 איש לשטח. בשנות ה -80 של המאה ה -19 הטריטוריה של אריזונה המתה מחפשי הון מכל רחבי העולם. טריטוריית אריזונה הייתה קצרת מועד, והסתיימה כאשר כוחות צבא האיחוד המתנדבים מקליפורניה וקולורדו דחקו את המורדים בחזרה לטקסס. ב-14 בפברואר 1912 הייתה הטריטוריה למדינה ה-48 של ארצות הברית, המדינה האחרונה שהצטרפה לארצות הברית מבין 48 המדינות בארצות הברית גופא.

קישורים חיצוניים

הערות שוליים

אריזונה: היסטוריה
האיחוד
ארצות הברית: מדינות וטריטוריות היסטוריות